SFI vs TMCP: উত্তরপাড়া কলেজে এসএফআই-তৃণমূল সংঘর্ষ

হুগলি: উত্তরপাড়া রাজা প্যারীমোহন কলেজ চত্বরে বৃহস্পতিবার এসএফআই-টিএমসিপি সংঘর্ষে ধুন্ধুমার বাঁধল (SFI-TMCP Clash)। মারামারিতে দু’পক্ষেরই কয়েকজন জখম হয়েছেন (uttarpara sfi-tmcp fight)। দুই সংগঠনই একে অপরের বিরুদ্ধে অভিযোগের আঙুল তুলেছে। ৬ জন ছাত্রের মাথা ফেটেছে বলে পুলিস জানিয়েছে। এই ঘটনার প্রতিবাদে এসএফআই থানা ঘেরাও করে (sfi-tmcp)।

এসএফআইয়ের অভিযোগ, উত্তরপাড়া কলেজে দীর্ঘদিন ধরে ছাত্র সংসদের নির্বাচন হয়নি। নির্বাচনের দাবিতে এদিন মিছিলের আয়োজন করা হয়েছিল। মিছিল কলেজের গেটে পৌঁছতেই তৃণমূল  হামলা করে।

আড়ও পড়ুন: Santipur: শান্তিপুরে অজ্ঞাতপরিচয় ব্যক্তির দেহ

তৃণমূলের দাবি , এসএফআইয়ের মিছিল থেকে তৃণমূল নেত্রীর ছবিতে ইট মারা হয়, জুতো ছোড়া হয়। তার প্রতিবাদ করাতেই এসএফআই একতরফা আক্রমণ করে। পুলিস জানায়, দু’ পক্ষের মধ্যে ব্যাপক সংঘর্ষ হয়।

এসএফআইয়ের অভিযোগ , তাদের সমর্থকদের মারতে মারতে জিটি রোডে  নিয়ে যাওয়া হয়। পরিস্থিতি সামাল দিতে ঘটনাস্থলে যায় বিশাল পুলিস বাহিনী।পুলিসের হস্তক্ষেপে পরিস্থিতি স্বাভাবিক হয়। জখম ৬ ছাত্রকে উত্তরপাড়া স্টেট জেনারেল হাসপাতালে নিয়ে যাওয়া হয়।